Ловзархочуьнан карьера чекхъяьккхина, Салесахь тренер хилира. 1930 шарахь дуьйна иза тренер вара «Сан-Паулу да Флореста» клубан. Цуьнан хьалхарчу ловзарехь, 9 мартехь, «Сан-Паулу» хӀаллакйира «Ипиранга» 3:0 чоьтаца. Ткъа тӀаьххьарчу матчехь, 1934 шеран 8 июлехь, «Коринтиансца» 0:0 левзира. Салесан куьйгаллехь «Сан-Паулу» левзина 116 матчехь, 71-за тоьлла, 29 – цхьан а ца тоьлла, 16 – иэшна. Оцу ловзаршкахь Рубенсан командо чутоьхна 431 гол, ткъа чутохийтина 169 буьрка. Оцу муьрехь клубо, командин исторехь, яьккхира штатан чемпионан титул.